James Krüss

James Jacob Hinrich Krüss (31. mai 1926 Helgoland – 2. august 1997 Kanaari saared) oli Saksamaa proosakirjanik ja luuletaja. James Krüss kasvas üles Helgolandil elektrik Ludwig Krüssi ja tema naise Margaretha Friedrichsi vanima pojana. Ta sai kakskeelse kasvatuse ning valdas nii saksa kirjakeelt kui ka friisi keelt .1941. aastal evakueeriti Helgolandi pere Arnstadti Tüüringis ja hiljem Saksimaale Hertigswaldesse Sebnitzi juures. Pärast keskkooli lõpetamist 1942. aastal astus Krüss Lundeni õpetajate instituuti Schleswig-Holsteini liidumaal, 1943. aastal Ratzeburgi õpetajate instituuti ning alates 1944. aastast õppis Bernhard Rusti ülikoolis Braunschweigis. Teise maailmasõja lõpupoole 1944 astus ta vabatahtlikult lennuväkke. Pärast sõda polnud enam võimalik Helgolandile naasta, kuna saar oli sõjaväe käes ning Briti õhujõud harjutasid selle pihta pommitamist. Krüssi esimene täiskasvanute raamat "Der goldene Faden" ('Kuldne niit') ilmus 1946, samal aastal alustas ta ka õpinguid Lüneburgi pedagoogilises kõrgkoolis. Paar aastat hiljem sai ta kätte kooliõpetaja paberid, kuid pole elus kunagi õpetajana töötanud. Samal aastal asutas Krüss ka kodu kaotanud saareelanike jaoks ajakirja Helgoland, mis ilmus aastani 1956. Lastele hakkas ta kirjutama pärast tutvumist Erich Kästneriga, kes tema annet tunnustas ja teda julgustas . Alates 1951 kirjutas ta lastele kuuldemänge. Krüssi esimene lasteraamat "Der Leuchtturm auf den Hummerklippen" ("Majakas Vähimadalal") ilmus 1956. 1960. aastal anti Krüssile raamatu "Mein Urgroßvater und ich" ("Minu vaarisa ja mina") eest Saksa lastekirjanduse auhind ning sellega oli läbimurre saavutatud . Krüssi tuntuim raamat on 1962. aastal ilmunud "Timm Thaler oder Das verkaufte Lachen" ("Timm Thaler ehk Müüdud naer"), millest 1979. aastal filmiti ka samanimeline teleseriaal. 1966. aastast kuni surmani elas James Krüss Tenerifel koos kohalikku päritolu elukaaslase Dario Perezega . James Krüss maeti 27. septembril 1997 Helgolandi lähedale merre. James Krüss kasutas ka pseudonüüme Markus Polder ja Felix Ritter Saksamaal kannavad seitse kooli James Krüssi nime. Alates 2013. aastast antakse Saksamaal iga kahe aasta tagant välja rahvusvahelist James Krüssi nimelist laste- ja noorsookirjanduse auhinda. 1960 – Saksa noorsookirjanduse auhind raamatu "Mein Urgroßvater und ich" eest 1964 – Saksa noorsookirjanduse auhind pildiraamatu "3X3 an einem Tag" eest 1968 – Hans Christian Anderseni lastekirjanduspreemia 1973 – Kuldse Euroopa auhind parimate lastelaulutekstide eest 1996 – Saksa Laste- ja Noorsookirjanduse Akadeemia suur auhind "Der Sängerkrieg der Heidehasen" ('Nõmmejäneste laulusõda'), kuuldemäng ja lasteraamat, 1952 "Der Leuchtturm auf den Hummerklippe" ("Majakas Vähimadalal"), 1956 "Mein Urgroßvater und ich" ("Minu vaarisa ja mina"), 1959 "Tetjus Timm: Die abenteuerliche Chronik seines Lebens zu Wasser, zu Lande und in der Luft. Ausgedacht und aufgezeichnet von Peter Goettsche in S/W, in Verse gebracht von James Krüss" ('Tetjus Timm: seiklusrikas kroonika tema elust vees, maal ja õhus. Välja mõelnud ja üles tähendanud Peter Goettsche, värssidesse pannud James Krüss'), 1961 "Der wohltemperierte Leierkasten. 12 mal 12 Gedichte für Kinder, Eltern und andere Leute" ('Hästi tempereeritud leierkast. 12 korda 12 luuletust lastele, vanematele ja teistele inimestele'), 1961 "Florentine", 1961 "Timm Thaler oder Das verkaufte Lachen" ("Timm Thaler ehk Müüdud naer"), 1962 "Mein Urgroßvater, die Helden und ich" ('Minu vaarisa, kangelased ja mina'), 1967 "Bienchen, Trinchen, Karolinchen" ('Mesilane, plikake, Karolineke'), 1968 "Die Abenteuer des kleinen Elefanten Gongo" ('Väikese elevandi Gongo seiklused'), 1976 "Sommer auf den Hummerklippen" ('Suvi Vähimadalal'), 1977 "Gäste auf den Hummerklippen" ('Külalised Vähimadalal'), 1978 "Timm Thalers Puppen, oder die verkaufte Menschenliebe" ("Timm Thaleri nukuteater ehk Müüdud inimarmastus"), 1979 "Der Zauberer Korinthe und andere Gedichte" ('Võlur Korint ja teisi luuletusi'), 1982 "Weihnachten auf den Hummerklippen" ('Jõulud Vähimadalal'), 1984 "Abschied von den Hummerklippen" ('Hüvastijätt Vähimadalaga'), 1985 "Die Schiffbrüchigen" ('Merehädalised'), 1984 "Die Glücklichen Inseln hinter dem Winde" ('Õnnelikud saared tuule taga'),1958, 2000 Lisaks on James Krüss 11 pildiraamatu ja üle 10 kuuldemängu autor. "Timm Thaler ehk Müüdud naer" (tõlkinud Linda Ariva; illustreerinud Marju Mutsu, Eesti Raamat, Tallinn 1970; 2. trükk: kujundanud Tarmo Puudist, Tänapäev, Tallinn 2001) "Minu vaarisa ja mina ehk Suur ja väike Boy" (tõlkinud Linda Ariva; luuletused tõlkinud Harald Rajamets; illustreerinud E. Binder, Eesti Raamat 1979) "Timm Thaleri nukuteater ehk Müüdud inimarmastus" (tõlkinud Eve Sooneste, illustreerinud Sybille Hein. Tänapäev 2004) "Majakas Vähimadalal" (tõlkinud Eve Sooneste; järelsõna: Renate Raecke; Jutta Baueri pildid, Tänapäev 2005) "Timm Thaler ehk Müüdud naer". Seiklus 2 osas. Dramatiseeris Peeter Tammearu, lavastas Andres Noormets, esietendus Ugalas 25. oktoobril 1996. Sünnipäevakõne Krüssile "James Krüssi koduleht, elust". Originaali arhiivikoopia seisuga 14. aprill 2015. Vaadatud 14. aprillil 2015. "James Krüssi koduleht, lühibiograafia". Originaali arhiivikoopia seisuga 25. mai 2015. Vaadatud 14. aprillil 2015. Klaus Doderer: James Krüss. Insulaner und Weltbürger. Carlsen, Hamburg 2009, ISBN 978-3-551-58213-3, lk 32 ja 273 Literaturhaus James Krüssi koduleht